Diari Oficial de la Generalitat Valenciana


Sumari del DOGV 2856, del 25-10-1996 (1996/839678)

RESOLUCIÓ de 16 d'octubre de 1996, del director general de Personal, de la Conselleria de Cultura, Educació i Ciència de la Generalitat Valenciana, per la qual es convoca concurs de trasllats de funcionaris docents dels cossos de professors d'Ensenyament Secundari, Professors Tècnics de Formació Professional i també dels cossos que imparteixen Ensenyaments Artístics i Idiomes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2856

Data del DOGV
:   25-10-1996

Secció del DOGV
:   ALTRES DISPOSICIONS

Número del document
:   1996/839678


Data del document
:   16-10-1996

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIó de 16 d'octubre de 1996, del director general de Personal, de la Conselleria de Cultura, Educació i Ciència de la Generalitat Valenciana, per la qual es convoca concurs de trasllats de funcionaris docents dels cossos de professors d'Ensenyament Secundari, Professors Tècnics de Formació Professional i també dels cossos que imparteixen Ensenyaments Artístics i Idiomes.   
El Reial Decret 1174/1994, de 5 d'agost, pel qual es regulen els concursos de trasllats d'àmbit nacional per a la provisió de llocs de treball corresponents als cossos docents que imparteixen els ensenyaments establerts en la LOGSE, disposa, d'acord amb el que estableix la disposició addicional novena de la LOGSE, l'obligació per a les administracions educatives competents de convocar cada dos anys concurs d'àmbit nacional. Per donar-ne compliment i d'acord amb l'Ordre de 14 d'octubre de 1996, per la qual s'estableixen les normes procedimentals aplicables als concursos de trasllats d'àmbit nacional dels funcionaris dels cossos que imparteixen els ensenyaments establerts en la LOGSE, que es convoque durant el curs 1996-97, i atès que existeixen places vacants en els centres docents titularitat de l'administració educativa de la Generalitat Valenciana, resolc, en virtut del que disposa el paràgraf 7 de l'article 14 del Decret 261/1995, de 29 d'agost, del Govern Valencià, pel qual s'estableix el Reglament Orgànic i Funcional de la Conselleria de Cultura, Educació i Ciència, convocar concurs de trasllats d'acord amb les bases següents:  
Primera  
Es convoca concurs de trasllats, d'acord amb les especificacions que se citen en aquesta resolució, per a la provisió de places vacants entre funcionaris docents dels cossos de:  
- Professors d'Ensenyament Secundari  
- Professors tècnics de Formació Professional  
- Professors d'Escola Oficial d'Idiomes  
- Catedràtics de Música i Arts Escèniques  
- Professors de Música i Arts Escèniques  
- Professors d'Arts Plàstiques i Disseny  
- Mestres de taller d'Arts Plàstiques i Disseny  
Aquest concurs es regirà per les disposicions següents:  
Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre); Llei 30/1984, de 2 d'agost, de Mesures per a la Reforma de la Funció Pública (BOE de 3 d'agost), modificada per la Llei 23/1988, de 28 de juliol (BOE de 29 de juliol); Llei 22/1993, de 29 de desembre, i Llei 24/1994, de 12 de juliol (BOE de 13 de juliol), i també el Decret Legislatiu de 24 d'octubre de 1995, del Consell de la Generalitat Valenciana; Decret 315/1964, de 7 de febrer, modificat per la Llei 4/1990, de 29 de juny (BOE de 30 de juny); Reial Decret 1774/1994, de 5 d'agost (BOE de 30 de setembre); Reial Decret 574/1991, de 22 de juny (BOE de 23 de juny); Reial Decret 575/1991, de 22 de juny (BOE de 23 de juny); Reial Decret 1707/1991, de 29 de novembre (BOE de 2 de desembre); Reial Decret 1635/1995, de 6 d'octubre (BOE de 10 d'octubre); Ordre de 14 d'octubre, i totes aquelles disposicions que hi siguen d'aplicació.  
Segona  
1. Professors d'ensenyament secundari  
Els professors que pertanyen a aquest cos podran sol·licitar les places següents:  
A) Les corresponents a les especialitats de les quals siguen titulars per als centres que consten en l'annex I-a) d'aquesta resolució i per a les especialitats que s'indiquen en l'annex V-a).  
B) Les corresponents a l'especialitat de tecnologia per als centres esmentats en l'apartat anterior, sempre que reunisquen les condicions previstes en la base quarta d'aquesta resolució.  
C) Les corresponents a l'especialitat de psicologia i pedagogia previstes en la Llei Orgànica 1/1990, de 3 d'octubre, d'Ordenació General del Sistema Educatiu, per als centres que consten en l'annex I-a), sempre que reunisquen les condicions exigides en la base quarta d'aquesta resolució.  
D) Les corresponents a les especialitats d'economia; processos i productes de vidre i ceràmica, i processos de transformació i conservació d'aliments, incloses en l'annex V del Reial Decret 1635/1995, de 6 d'octubre.  
Podran sol·licitar aquestes places per una sola vegada els professors que, encara que no en siguen titulars, reunisquen els requisits següents:  
- Tenir destinació en l'àmbit de gestió de la Conselleria de Cultura, Educació i Ciència.  
- Estar en possessió d'alguna de les titulacions que per a cada plaça estableix l'annex V del Reial Decret 1635/1995, de 6 d'octubre.  
E) Places de cultura clàssica. Tenen aquesta denominació aquelles places als titulars de les quals se'ls confereix, a l'empara del que disposa la disposició addicional deu del Reial Decret 1635/1995, de 6 d'octubre, l'atribució docent corresponent a les especialitats de llatí i grec. Aquestes places podran ser sol·licitades, indistintament, pels professors d'Ensenyament Secundari, titulars d'alguna de les dues especialitats esmentades. El professor que hi accedisca estarà obligat a impartir tant les matèries atribuïdes a l'especialitat de grec com a la de llatí.  
F) Places de psicologia i pedagogia corresponent als serveis especialitzats d'orientació educativa psicopedagògica i professional, que es relacionen en l'annex I-b), sempre que siguen titulars de l'especialitat de psicologia i pedagogia.  
2. Professors tècnics de Formació Professional.  
Els professors que pertanyen a aquest cos podran sol·licitar les places següents:  
A) Les corresponents a les especialitats de les quals siguen titulars per als centres que consten en l'annex I-a) i per a les especialitats que s'indiquen en l'annex V-b).  
B) Les corresponents a l'especialitat de tecnologia per als centres relacionats en l'annex I-a), sempre que reunisquen les condicions previstes en la base quarta d'aquesta resolució.  
C) Aquelles corresponents a l'especialitat d'operacions de preparació i tractament d'aliments, inclosa a l'annex V del Reial Decret 1635/1995, de 6 d'octubre.  
Podran sol.licitar places de l'especialitat esmentada per una sola vegada, els professors que encara que no siguen titulars d'aquesta, reunesquen els requisits següents:  
- Tenir destinació en l'àmbit de gestió de la Conselleria de Cultura, Educació i Ciència.  
- Estar en possessió d'alguna de les titulacions que per aquestes places estableix l'annex V del Reial Decret 1635/1995, de 5 d'octubre.  
3. Professors d'Escola Oficial d'Idiomes  
Els professors que pertanyen a aquest cos, d'acord amb les especialitats de les quals siguen titulars, podran sol·licitar les places dels centres que consten en l'annex II i per a les especialitats que consten en l'annex V-c).  
4. Catedràtics de Música i Arts Escèniques  
Els catedràtics que pertanyen a aquest cos, d'acord amb les especialitats de les quals siguen titulars, podran sol·licitar les places dels centres que consten en l'annex III i per a les especialitats que consten en l'annex V-d).  
5. Professors de Música i Arts Escèniques  
Els professors que pertanyen a aquest cos, d'acord amb les especialitats de les quals siguen titulars, podran sol·licitar les places dels centres que consten en l'annex III i per a les especialitats que consten en l'annex V-e).  
6. Professors d'Arts Plàstiques i Disseny  
Els professors que pertanyen a aquest cos, d'acord amb les especialitats de les quals siguen titulars, podran sol·licitar les places dels centres que consten en l'annex IV i per a les especialitats que consten en l'annex V-f).  
7. Mestres de taller d'Arts Plàstiques i Disseny  
Els professors que pertanyen a aquest cos, d'acord amb les especialitats de les quals siguen titulars, podran sol·licitar les places dels centres que consten en l'annex IV i per a les especialitats que consten en l'annex V-g).  
Tercera. Publicació de places corresponents als cossos esmentats en els apartats anteriors  
Les places per al curs 1997-98 corresponents als mencionats cossos es publicaran relacionades per centres en el Diari Oficial de la Generalitat Valenciana (DOGV), amb anterioritat a la resolució provisional d'aquest concurs de trasllats.  
Així mateix, es convoquen, a més de la vacants previstes en el moment de la convocatòria, les vacants que es produïsquen fins el 31 de desembre de 1996, i també les que s'originen en l'àmbit de gestió de la Conselleria de Cultura, Educació i Ciència, la resolució dels concursos convocats pel Ministeri d'Educació i Ciència i els departaments d'educació de la resta d'administracions educatives que es troben en el ple exercici de les seues competències en matèria d'educació. A més a més, s'hi podran incloure les vacants que s'originen com a conseqüència de les jubilacions forçoses que es produïsquen fins l'acabament del curs 1996-97. Totes aquestes sempre que es corresponguen amb places el funcionament de les quals estiga previst en la planificació general educativa. I també les que corresponguen a centres el funcionament dels quals s'inicie en el curs 1997-98, que estaran condicionades a l'efectiu inici del funcionament d'aquest centres en el susdit curs.  
Quarta. Condicions per a sol·licitar les places de tecnologia i de psicologia i pedagogia  
A) Places de tecnologia   
De conformitat amb el que preveu la disposició transitòria segona del Reial Decret 1.635/1995, de 6 d'octubre, podran sol·licitar aquestes places per una sola vegada, amb caràcter voluntari, els funcionaris del cos de professors d'Ensenyament Secundari i del cos de professors tècnics de Formació Professional amb destinació en l'àmbit de gestió de la Conselleria de Cultura, Educació i Ciència que, encara que no siguen titulars de l'especialitat, reunisquen les següent condicions:  
- Que es troben en possessió del títol d'enginyer, arquitecte, doctor o llicenciat en Ciències Físiques, en Ciències Químiques, en Ciències, llicenciat de la marina civil, enginyer tècnic, arquitecte tècnic o diplomat de la marina civil.  
- Que tinguen destinació definitiva al centre on corresponga la vacant.  
B) Places de psicologia i pedagogia  
De conformitat amb el que preveu la disposició transitòria tercera del Reial Decret 1635/1995, de 6 d'octubre, podran sol·licitar aquestes places els funcionaris del cos de professors d'Ensenyament Secundari amb destinació en l'àmbit de gestió de la Conselleria de Cultura, Educació i Ciència que, encara que no siguen titulars de l'especialitat, reunisquen les condicions següents:  
- Estar en possessió del títol de doctor o llicenciat en Psicologia, Filosofia i Ciències de l'Educació (especialitat: Psicologia o Ciències de l'Educació) o Filosofia i Lletres (especialitats: Pedagogia o Psicologia) o que hagen sigut diplomats en les escoles universitàries de Psicologia fins l'any 1974.  
- Que tinguen destinació definitiva en el centre al qual corresponga la vacant.  
Cinquena. Participació voluntària  
Podran participar en aquest concurs amb caràcter voluntari:  
1. Funcionaris dependents de la Conselleria de Cultura, Educació i Ciència de la Generalitat Valenciana.  
1.1 Podran participar voluntàriament a les places ofertes en aquesta convocatòria, trametent la seua instància a la Direcció General de Personal, Conselleria de Cultura, Educació i Ciència, en els termes indicats en la base deu, el funcionaris que es troben en alguna de les situacions que s'indiquen a continuació:  
a) Els funcionaris que es troben en situació de servei actiu amb destinació definitiva en centres dependents de la Conselleria de Cultura, Educació i Ciència, sempre que de conformitat amb la disposició addicional quinze de la Llei 30/1984, de 2 d'agost, hagen transcorregut a l'acabament d'aquest curs escolar, almenys, dos anys des de la presa de possessió de l'última destinació definitiva.  
b) Els funcionaris que es troben en situació de serveis especials declarada des de centres que actualment depenen de la Conselleria de Cultura, Educació i Ciència, sempre que de conformitat amb la disposició addicional quinze de la Llei 30/1984, de 2 d'agost, hagen transcorregut a l'acabament d'aquest curs escolar, almenys, dos anys des de la presa de possessió de l'última destinació definitiva.  
c) Els funcionaris que es troben en situació d'excedència voluntària declarada des de centres que actualment depenen de la Conselleria de Cultura, Educació i Ciència.  
Si es tracta dels supòsits d'excedència voluntària per interès particular o per agrupació familiar previstos en els apartats c) i d) de l'article 29.3 de la Llei 30/1984, de 2 d'agost, només podran participar-hi si en finalitzar aquest curs escolar han transcorregut dos anys des que van passar a aquesta situació.  
d) El funcionaris que es troben en situació de suspensió declarada des de centres que actualment depenen de la Conselleria de Cultura, Educació i Ciència, sempre que en finalitzar aquest curs escolar haja transcorregut el temps de durada de la sanció disciplinària de suspensió.  
A l'efecte previst en l'apartat 1.1, s'entendrà com a data d'acabament del curs escolar la del dia 15 de setembre.  
1.2 Els participants a què fa referència l'apartat 1 d'aquesta base podran igualment incloure en la sol·licitud places corresponents a les convocatòries realitzades per la resta d'administracions educatives en els termes establerts en aquestes.  
1.3 Els qui desitgen exercir un dret preferent per a l'obtenció de destinació hauran d'atenir-se al que es determina en la base setena d'aquesta convocatòria.  
2. Funcionaris dependents d'altres administracions educatives:  
Els funcionaris dependents d'altres administracions educatives podran sol·licitar places corresponents a aquesta convocatòria, sempre que complisquen els requisits i les condicions que s'estableixen en aquesta resolució. Aquests funcionaris hauran d'haver obtingut la seua primera destinació definitiva en l'àmbit de gestió de l'administració educativa a què estava circumscrita la convocatòria per la qual van ser seleccionats, llevat que en aquesta no s'establira l'exigència d'aquest requisit.  
Aquests concursants hauran de remetre la instància de participació a l'òrgan que es determine en la convocatòria que realitze l'administració educativa de què depèn el seu centre de destinació.  
Sisena. Participació forçosa  
1. Funcionaris dependents de la Conselleria de Cultura, Educació i Ciència de la Generalitat Valenciana  
1.1 Estan obligats a participar en el concurs, i hauran de trametre la seua instància a la Direcció General de Personal, Conselleria de Cultura, Educació i Ciència, en el termes indicats en la base deu, els funcionaris que es troben en alguna de les situacions que s'indiquen a continuació:  
a) Els funcionaris dels cossos a què fa referència aquesta resolució que, procedents de la situació d'excedència o suspensió de funcions, hagen reingressat en el servei actiu i hagen obtingut, en virtut de l'esmentat reingrés, una destinació amb caràcter provisional en un centre dependent de la Conselleria de Cultura, Educació i Ciència amb anterioritat a la data de publicació d'aquesta convocatòria.  
El funcionaris inclosos en el paràgraf anterior, en el supòsit que no participen en aquest concurs o si hi participen, però no sol·liciten un nombre suficient de places vacants, se'ls adjudicarà lliurement destinació definitiva en places que puguen ocupar segons les especialitats de què siguen titulars en un centre dependent de la Conselleria de Cultura, Educació i Ciència, llevat de les excloses de l'assignació forçosa d'acord amb el que estableix l'apartat 1.2 d'aquesta base, que podran ser sol·licitades amb caràcter voluntari.  
En cas de no adjudicar-se'ls destinació definitiva romandran en situació de destinació provisional en un centre dependent de la Conselleria de Cultura, Educació i Ciència.  
b) Els funcionaris que es troben en la situació d'excedència forçosa o suspensió de funcions amb pèrdua del lloc de destinació i que una vegada complida la sanció no hagen obtingut un reingrés provisional i hagen estat declarats en aquestes situacions des d'un centre dependent en l'actualitat de la Conselleria de Cultura, Educació i Ciència.  
El funcionaris inclosos en el paràgraf anterior, en el supòsit de no participar en aquest concurs o si hi participen, però no sol·liciten tots els centres dependents de la Conselleria de Cultura, Educació i Ciència, en què correspon impartir ensenyaments del seu cos, si no obtenen destinació definitiva, quedaran en la situació d'excedència voluntària, prevista en l'article 37.1.b) del text refós de la Llei de la Funció Pública Valenciana.  
c) Els funcionaris que havent estat adscrits a places a l'exterior hagen de reincorporar-se en l'àmbit de gestió de la Conselleria de Cultura, Educació i Ciència en el curs 1997-98, o que havent-s'hi reincorporat en cursos anteriors no hagen obtingut encara una destinació definitiva.  
Els professors que desitgen exercir el dret preferent a la localitat a què fa referència l'article 52.2 del Reial Decret 1027/1993, de 25 de juny, hauran de sol·licitar, d'acord amb el que estableix la base setena d'aquesta convocatòria, totes les places a què puguen optar en virtut de les especialitats de les quals siguen titulars corresponents als centres de la localitat on van tenir l'última destinació definitiva, llevat de les excloses de l'assignació forçosa amb caràcter voluntari. Si participant-hi no obtenen destinació, quedaran adscrits provisionalment a l'esmentada localitat.  
Als professors que hagen de participar-hi i no concursen o si havent-hi participat sense exercir el dret preferent a què fa referència el paràgraf anterior no obtenen destinació, se'ls aplicarà el que disposa l'apartat f) d'aquesta base a l'efecte d'adjudicació de destinació.  
d) Els funcionaris que estiguen adscrits a places de funció inspectora i que hagen de reincorporar-se a la docència en el curs 1997-98 o que havent-s'hi reincorporat en cursos anteriors no hagen obtingut, encara, una destinació definitiva.  
Si desitgen exercir el dret preferent a què fa referència l'article 16 del Decret 180/1992, de 10 de novembre, vigent en virtut del que disposa la disposició derogatòria del Reial Decret 2.193/1995, de 28 de desembre, hauran de sol·licitar, d'acord amb el que estableix la base setena d'aquesta convocatòria, totes les places a què puguen optar en virtut de les especialitats de les quals siguen titulars de la localitat on van tenir l'última destinació definitiva, llevat de les excloses de l'assignació forçosa, d'acord amb el que estableix l'apartat 1.2 d'aquesta base que podran ser sol·licitades amb caràcter voluntari. Si participant-hi no obtenen destinació, quedaran adscrits provisionalment a l'esmentada localitat.  
En el supòsit que havent de participar-hi no concursen o si havent-hi participat sense exercir el dret preferent a què fa referència el paràgraf anterior, no obtinguen destinació, se'ls aplicarà el que disposa l'apartat f) d'aquesta base a l'efecte d'adjudicació de destinació.  
e) Els funcionaris que hagen perdut la destinació definitiva en compliment de sentència o resolució de recurs o per haver-se'ls suprimit expressament el lloc que ocupaven amb caràcter definitiu.  
En el supòsit que havent de participar-hi no concursen o si havent-hi participat no obtenen destinació, quedaran en situació de destinació provisional en centres dependents de la Conselleria de Cultura, Educació i Ciència.  
A l'efecte d'aquesta convocatòria, només tindran caràcter de llocs expressament suprimits els corresponents a la supressió de centres, llevat que aquesta no haja donat lloc a la creació d'un altre centre sense que hagen estat substituïts per altres equivalents o anàlegs. Aquests professors podran exercir el dret preferent a centre a què fa referència l'article 4 del Reial Decret 1701/1991, de 29 de novembre, en la redacció donada pel Reial Decret 1635/1995, de 6 d'octubre.  
f) Els professors amb destinació provisional que al llarg del curs 1997-97 estiguen prestant serveis en centres dependents de la Conselleria de Cultura, Educació i Ciència i que consten com a tals en la Resolució de 7 de juny de 1995 (DOGV de 23 de juny), per la qual es resolia el concurs de trasllats del curs 1994-95 i en l'Ordre de 24 de febrer de 1996 (BOE del 29), per la que es nomenen funcionaris de carrera als sel.leccionats en els procediments sel.lectius convocats per Ordre de 24 de juny de 1994 (DOGV de 29 de juny). Aquests funcionaris estan obligats a sol·licitar places de l'especialitat amb què figuren en la Resolució de 7 de juny de 1995, i, a més, poden incloure en les mateixes condicions llocs als quals puguen optar en virtut de les especialitats de les quals, si escau, siguen titulars.  
Als professors inclosos en aquest apartat que no concursen o que ho facen, però no sol·liciten suficient nombre de places vacants, si no obtenen destinació, se'ls adjudicarà lliurement destinació definitiva en llocs als quals puguen optar per les especialitats de les qual siguen titulars en centres dependents de la Conselleria de Cultura, Educació i Ciència.  
En el supòsit de no obtenir-hi destinació definitiva, quedaran en situació de destinació provisional en centres dependents de la Conselleria de Cultura, Educació i Ciència.  
g) Aspirants seleccionats en els procediments selectius convocats per Ordre de 28 de març de 1995 (DOGV de 6 d'abril).  
Aquests participants sol·licitaran destinació en centres dependents de la Conselleria de Cultura, Educació i Ciència conformement determina la convocatòria. L'adjudicació de destinació es farà tenint en compte la data de nomenament com a funcionaris de carrera amb què figuren en l'ordre ministerial per la qual se'ls nomene.  
Al professorat que havent de participar-hi no concurse o que ho faça, però no sol·licite suficient nombre de centres, se'ls adjudicarà lliurement destinació definitiva de les especialitats per les quals han estat seleccionats en centres dependents de la Conselleria de Cultura, Educació i Ciència.  
En cas de no obtenir-hi destinació definitiva, quedaran en situació de destinació provisional en centres dependents de la Conselleria de Cultura, Educació i Ciència.  
L'adjudicació de destinació als concursants que hi participen pels apartats f) i g) i resulten seleccionats en els procediments selectius corresponents a les convocatòries de 1991, 1994 i 1995 es farà respectant en cada cas les preferències establertes en la disposició addicional 16.2 i 16.6 de la Llei Orgànica 1/1990, de 3 d'octubre, d'Ordenació General del Sistema Educatiu i les disposicions que amb caràcter general s'establien en les mencionades convocatòries. Per tant, qualsevol aspirant que haja superat els procediments selectius esmentats pels torns d'accés per una especialitat, tindrà preferència per a l'obtenció de destinació definitiva sobre els aspirants seleccionats pel torn lliure o reserva de minusvàlids d'aqueixa mateixa especialitat de la seua promoció i de posteriors. Si en virtut d'aquesta preferència a un participant dels torns d'accés li corresponguera una plaça sol·licitada per concursants amb major puntuació que provinguen del torn lliure o reserva de minusvàlids de la mateixa promoció o de les següents i que haguera estat, a més a més, sol·licitada per concursants voluntaris o forçosos de promocions anteriors a 1991 amb major puntuació que els del torn d'accés, la plaça s'adjudicaria als voluntaris o forçosos de promocions anteriors a 1991, segons els corresponga per l'ordre de puntuació.  
1.2 En cap cas s'adjudicarà amb caràcter forçós les places corresponents a:  
- Serveis especialitzats d'orientació educativa, psicopedagògica i professional que figura en l'annex I-b).  
- Places de cultura clàssica.  
1.3 Queden exceptuats de l'obligatorietat de concursar, els funcionaris de carrera del cos de mestres que tenint destinació definitiva en els actuals serveis psicopedagògics escolars hagen accedit al cos de professors d'Ensenyament Secundari per l'especialitat de psicologia i pedagogia, i opten per romandre en el seu actual lloc de treball, en virtut de la disposició addicional primera del Decret del Govern Valencià 131/1994. Aquesta opció haurà de ser manifestada amb caràcter previ mitjançant un escrit dirigit al director general de Personal, en el termini de presentació d'instàncies establert en aquesta convocatòria  
2. Funcionaris dependents d'altres administracions educatives  
Cap funcionari dependent d'altres administracions educatives està obligat a participar-hi amb caràcter forçós, si hi pot participar voluntàriament d'acord amb el que disposa la base cinquena.  
Setena. Drets preferents  
Els professors que s'acullen al dret preferent ho faran constar en les instàncies indicant la causa amb què justifiquen la seua petició.  
A l'efecte de sol·licitud de places, només es tindran en compte els drets preferents següents:  
1. Dret preferent a la localitat  
1.1 Drets preferents a la localitat previstos en el Reial Decret 1.027/1993, de 25 de juny, pel qual es regula l'acció educativa en l'exterior; Decret 180/1992, de 10 de novembre, pel qual es regulen les funcions i l'organització de la Inspecció Educativa i es desenvolupa el sistema d'accés i permanència en el seu exercici, i el Decret 70/1989, de 15 de maig, sobre la regulació del personal docent en llocs de l'administració educativa. Els funcionaris que gaudisquen de l'esmentat dret podran fer-ne ús per a la localitat on van tenir l'última destinació en el cos. Perquè el dret preferent tinga efectivitat, els sol·licitants estan obligats a consignar en la instància de participació, en primer lloc, totes les places corresponents a les especialitats a què puguen optar dins la localitat on aspiren a exercir l'esmentat dret, relacionades per ordre de preferència. En cas que s'ometen alguns dels centres de la localitat on desitgen exercir-lo, l'administració consignarà, lliurement, els centres restants de l'esmentada localitat.  
Podran incloure, a continuació, altres peticions corresponents a places a les quals puguen optar en virtut de les especialitats de les quals siguen titulars, donat ca que desitgen concursar a aquestes fora del dret preferent.  
1.2 Dret preferent previst en l'article 29.4 de la Llei 30/1984, de 2 d'agost, en la redacció donada per la Llei 4/1995, de 23 de març, en relació amb l'article 37.4 del Decret Legislatiu de 24 d'octubre de 1995, del Consell de la Generalitat Valenciana, sobre regulació del permís parental i per maternitat per als funcionaris que es troben en el segon i el tercer any del període d'excedència per atenció a fills i que desitgen reingressar al servei actiu.  
2. Drets preferents a centre  
2.1 Dret preferent per a l'adscripció a places de tecnologia i de psicologia i pedagogia:  
De conformitat amb el que preveu el Reial Decret 1635/1995, de 6 d'octubre, els professors que compten amb destinació definitiva en el centre tindran preferència per a ser adscrits a les places de tecnologia i, si escau, de psicologia i pedagogia, sense el perjudici del que estableix l'apartat 2.3 d'aquesta base. Si desitgen exercir aquest dret, hauran de consignar en la instància de participació, en primer lloc, el codi del centre i l'especialitat a què correspon la vacant.  
Podran incloure, a continuació, altres peticions corresponents a places a les quals puguen optar en virtut de les especialitats de les quals siguen titulars, donat cas que desitgen concursar a aquestes fora del dret preferent.  
2.2 Dret preferent a places, al centre on tingueren destinació definitiva, de la nova especialitat adquirida en virtut del procediment convocat a l'efecte per les ordres de 29 de març de 1994 i de 4 d'abril de 1995.  
De conformitat amb el que disposa l'article 4 del Reial Decret 1701/1991, de 29 de novembre, i en la redacció donada per la disposició addicional quarta del Reial Decret 1635/1995, de 6 d'octubre, els funcionaris que hagen adquirit una nova especialitat en haver estat declarats aptes en els procediments convocats l'any 1994 i l'any 1995 gaudiran de preferència, per una sola vegada, amb ocasió de vacant, per a ser adscrits a places de la nova especialitat adquirida en el centre on tingueren destinació definitiva, sense el perjudici del que estableix l'apartat 2.3 d'aquesta base. Per a exercir aquest dret preferent hauran de consignar en la instància de participació, en primer lloc, el codi de centre i l'especialitat a la qual correspon la vacant i, a més a més, podran consignar peticions corresponents a altres places a les quals puguen optar en virtut de les especialitats de les quals siguen titulars, si hi desitgen concursar fora del dret preferent.  
2.3 De conformitat amb el que disposa l'article 4.2 del Reial Decret 1701/1991, de 29 de novembre, en la redacció donada per la disposició addicional quarta del Reial Decret 1635/1995, de 6 d'octubre, els professors desplaçats del lloc de treball on tenen destinació definitiva per declaració expressa de supressió d'aquest gaudiran, mentre es mantinga aquesta circumstància, de dret preferent davant qualsevol altre aspirant per a obtenir qualsevol altre lloc en el mateix centre, sempre que reunisquen els requisits exigits per al seu acompliment.  
Només tindran caràcter de llocs expressament suprimits els corresponents a la supressió de centres, sempre que aquests no hagen originat la creació d'un altre centre, i la d'ensenyaments la realització dels quals s'han extingit en el centre sense que aquests ensenyaments hagen estat substituïts per altres equivalents o anàlegs.  
Els professors que desitgen exercir aquest dret hauran de consignar en la instància de participació, en primer lloc, el codi del centre i l'especialitat a la qual correspon la vacant. Igualment, hi podran incloure, a continuació, altres peticions corresponents a places d'altres centres a les qual puguen optar en virtut de les especialitats de què siguen titulars, donat cas que desitgen concursar-hi fora del dret preferent.  
2.4 Dret preferent a places de les especialitats que es recullen en l'annex V del Reial Decret 1635/1995, de 6 d'octubre, en el centre on tinguera destinació definitiva.  
Els funcionaris dels cossos de professors d'Ensenyament Secundari i professors de Formació Professional que estiguen en possessió de les titulacions establertes en l'annex V del Reial Decret 1635/1995, de 6 d'octubre, per a cada especialitat, gaudiran de dret preferent, sense el perjudici del que disposa l'apartat 2.3 d'aquesta base, per a ser adscrits a places de les especialitats convocades que consten en l'annex V del Reial Decret esmentat, en el supòsit de tenir destinació definitiva en el centre a què corresponga la vacant. Si desitgen exercir aquest dret hauran de consignar en la instància de participació, en primer lloc, el codi del centre i l'especialitat a la qual correspon la vacant. Igualment, hi podran incloure, a continuació, altres peticions corresponents a places d'altres centres a les quals puguen optar en virtut de les especialitats de què siguen titulars, donat cas que desitgen concursar-hi fora del dret preferent.  
Vuitena  
Els professors titulars de les especialitats de llengua i literatura catalana i valenciana podran concursar a les places vacants corresponents al cos d'Ensenyament Secundari que hi ha a la Comunitat Valenciana en les mateixes condicions establertes en les bases segona i cinquena d'aquesta convocatòria.  
Novena  
Els concursants que obtinguen destinació en centres d'aquesta comunitat estaran obligats a adquirir el nivell de coneixement que els possibilite la comunicació orals i escrita en valencià.  
Deu  
D'acord amb el que disposa l'Ordre de 14 d'octubre de 1996, encara que es concurse per més d'una especialitat o se sol·liciten places de diferents òrgans convocants, els concursants presentaran una única instància, per duplicat, acompanyada d'un full de serveis certificat, ajustat al model que hi ha a disposició dels interessats en les direccions territorials de Cultura i Educació de la Generalitat Valenciana, i, simultàniament, presentaran per a la demostració de mèrits els documents indicats en el barem publicat com a annex I d'aquesta ordre i en cadascun dels quals haurà de fer-se constar el nom, els cognoms, l'especialitat i el cos. Els fulls de serveis hauran d'anar certificats pel centre o la unitat administrativa on s'haja adscrit el concursant o, si escau, per aquell en què haguera exercit l'última destinació docent.  
Encara que es concórrega a places de diferents especialitats, solament es podrà obtenir una única destinació.  
En el moment de presentació de la instància de participació, els mèrits al·legats hauran de ser justificats documentalment, segons determina el barem, i s'hauran de consignar les dades a les quals fa referència el primer paràgraf d'aquesta base.  
Els mèrits al·legats i no justificats documentalment o els documents que manquen de les dades ressenyades anteriorment no seran tinguts en compte.  
Totes les fotocòpies que siguen trameses hauran d'anar acompanyades de les diligències de compulsa amb els originals, emeses pels directors dels centres i direccions territorials de Cultura i Educació. No s'hi admetrà cap fotocòpia que manque de la diligència de compulsa.  
L'administració podrà requerir als interessats, en qualsevol moment, perquè justifiquen els mèrits sobre el quals es plantegen dubtes o reclamacions.  
Onze  
Les instàncies, i també la documentació a la qual s'al·ludeix en la base anterior, podran presentar-se:  
a) En les direccions territorials de Cultura i Educació de la Generalitat Valenciana.   
b) En qualsevol de les dependències a les quals fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPA).  
Si s'opta per presentar la sol·licitud en una oficina de Correu, es farà en sobre obert, perquè la instància siga datada i segellada pel funcionari del Correus abans de ser certificada.  
Dotze  
El termini de presentació de sol·licituds i documents serà des del dia 28 d'octubre fins el 14 de novembre, ambdós inclosos.  
Una vegada conclòs el termini de presentació d'instàncies, no s'admetrà cap modificació a les peticions formulades. No obstant això, s'admetrà la renúncia a participar en el concurs de trasllats als concursants amb caràcter voluntari amb anterioritat a l'acabament del termini de presentació d'instàncies, i es podran formular noves renúncies en el termini establert per a les reclamacions a la llista provisional, en la base setze, entenent que aquesta renúncia afecta totes les peticions i especialitats consignades en la instància de participació.  
Tretze  
Els signants de les instàncies hauran de manifestar-hi de manera expressa que reuneixen els requisits exigits en la convocatòria i consignar-hi els centres que sol·liciten per ordre de preferència, amb la indicació dels números de codis i de la província que figuren en els annexos d'aquesta resolució i, si escau, en els corresponents annexos de les convocatòries de concurs de trasllats del Ministeri d'Educació i Ciència i dels departaments d'educació de les administracions autonòmiques convocants.  
Les peticions poden fer-se a centre concret o localitat, i seran compatibles ambdues modalitats. En aquest últim cas s'adjudicarà el primer centre de la localitat convocant o resulta en el mateix ordre en què apareixen en els annexos I, II, III i IV.  
En cas de disparitat entre el codi del centre i el de la província, s'atendrà exclusivament al número de codi del centre, sense que se'n puga fer cap revisió ulterior. Qualsevol error en el número de codi determinarà que s'anul·le la petició corresponent a l'esmentat codi si no correspon a cap centre existent, o que s'obtinga destinació en un centre no desitjat que corresponga al codi en qüestió.  
Catorze  
Els concursos es resoldran atenent al barem de mèrits, idèntic a les convocatòries de cada cos que s'adjunten com a annex I a l'Ordre de 14 d'octubre de 1996.  
L'adjudicació de les places es farà, en tot cas, conformement a les peticions i als mèrits dels concursants.  
Per a la valoració dels mèrits al·legats pels concursants pel que fa als estudis i publicacions als quals fa referència els apartats 1.4 i 2.1 del barem de puntuacions de l'annex I d'aquesta ordre, aquesta Direcció General designarà les comissions dictaminadores oportunes, per especialitats o grups d'especialitats.  
Els membres de les comissions estaran subjectes a les causes d'abstenció i recusació establertes en els articles 28 i 29 de la LRJPA. L'assignació de la puntuació que correspon als concursants, per la resta d'apartats del barem de mèrits, es durà a termini per les unitats de Personal de les direccions territorials de Cultura i Educació de la Conselleria de Cultura, Educació i Ciència.  
Quinze  
Una vegada fets els barem de les instàncies presentades per les unitats de personal de les direccions territorials de Cultura i Educació i incorporades les puntuacions de les comissions dictaminadores, la Direcció General de Personal procedirà a l'adjudicació de les destinacions i farà pública en les direccions territorials d'Educació les resolucions provisionals del concurs de trasllats, juntament amb la relació dels sol·licitants exclosos amb la indicació de les causes d'exclusió.  
Sense el perjudici del que es disposa respecte als drets preferents arreplegats en la base setena d'aquesta convocatòria, donat el cas que es produïra empats en el total de les puntuacions, aquests es resoldran conformement disposa l'apartat quart de l'Ordre de 14 d'octubre de 1996.  
Setze  
Els concursants podran presentar reclamacions a les resolucions provisionals per mitjà de l'òrgan en què van presentar la instància de participació, en el termini de cinc dies a partir de l'exposició, davant la Direcció General de Personal.  
Així mateix, podran presentar renúncia a la participació en el concurs en el mateix termini, en les condicions establertes en la base dotze d'aquesta convocatòria.  
Disset  
1. Considerades les reclamacions i les renúncies a què fa referència la base anterior, es procedirà a dictar la resolució per la qual s'aproven les adjudicacions definitives d'aquests concursos de trasllats. L'esmentada resolució es publicarà en el DOGV. Les places obtingudes en l'esmentada resolució definitiva seran irrenunciables. Encara que es concórrega a places de diferents especialitats, o a places de diferents òrgans convocants, solament podrà obtenir-se una única destinació.  
2. Els funcionaris que obtinguen destinació definitiva, mitjançant les convocatòries realitzades a l'empara d'aquesta resolució, percebran les retribucions d'acord amb les normes retributives corresponent a l'àmbit en el qual obtenen destinació.  
Divuit  
Els professors excedents que reingressen al servei actiu, com a conseqüència del concurs, presentaran, davant la Direcció Territorial de Cultura i Educació de la qual depenga el centre obtingut, declaració promesa o jurada de no estar separats mitjançant expedient disciplinari de cap cos o escala de l'administració de l'estat, de les comunitats autònomes o de la local, ni d'estar inhabilitat per a l'exercici de les funcions públiques.  
Dinou  
La data d'efectivitat de la resolució del concurs serà el 15 de setembre de 1997.  
Vint  
Contra aquesta resolució que posa fi a la via administrativa, d'acord amb el que preceptua l'article 109 en relació amb la disposició addicional novena de la LRJPA, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de la publicació, i requerirà una comunicació prèvia a aquesta Direcció General, de conformitat amb el que preveu l'article 110.3 de la LRJPA.  
València, 16 d'octubre de 1996.- El director general de Personal: Jesús Francisco Martín Burgos.  
ANNEX V-a)  
COS DE PROFESSORS D'ENSENYAMENT SECUNDARI (0590)  
Codi Especialitat  
001 FILOSOFIA  
002 GREC  
003 LLATí  
004 LLENGUA CASTELLANA I LITERATURA  
005 GEOGRAFIA I HISTORIA  
006 MATEMàTIQUES  
007 FíSICA I QUíMICA  
008 BIOLOGIA I GEOLOGIA  
009 DIBUIX  
010 FRANCÉS  
011 INGLÉS  
012 ALEMANY  
013 ITALIà  
016 MúSICA  
017 EDUCACIó FíSICA  
018 PSICOLOGIA I PEDAGOGIA  
019 TECNOLOGIA  
055 EDUCADORES (CEIS)  
056 LLENGUA I LITERATURA VALENCIANA  
061 ECONOMIA  
101 ADMINISTRACIó D'EMPRESES  
102 ANàLISI I QUíMICA INDUSTRIAL  
103 ASSESSORIA I PROCESSOS D'IMATGE PERSONAL  
104 CONSTRUCCIONS CIVILS I EDIFICACIó  
105 FORMACIó I ORIENTACIó LABORAL  
106 HOSTALERIA I TURISME  
107 INFORMàTICA  
108 INTERVENCIó SOCIOCOMUNITàRIA  
109 NAVEGACIó I INSTAL·LACIONS MARINES  
110 ORGANITZACIó I GESTIó COMERCIAL  
111 ORGANITZACIó I PROCESSOS DE MANTENIMENT DE VEHICLES  
112 ORGANITZACIó I PROJECTES DE FABRICACIó MECàNICA  
113 ORGANITZACIó I PROJECTES DE SISTEMES ENERGèTICS  
114 PROCESSOS DE CULTIU AQÜíCOLA  
115 PROCESSOS DE PRODUCCIó AGRàRIA  
116 PROCESSOS INDúSTRIA ALIMENTàRIA  
117 PROCESSOS DIAGNòSTICS CLíNICS I PROCEDIMENTS ORTOPROTèSICS  
118 PROCESSOS SANITARIS  
119 PROCESSOS I MITJANS DE COMUNICACIó  
120 PROCESSOS I PRODUCTES DE TèXTIL, CONFECCIó I PELL  
121 PROCESSOS I PRODUCTES DE VIDRE I CERàMICA  
122 PROCESSOS I PRODUCTES EN ARTS GRàFIQUES  
123 PROCESSOS I PRODUCTES EN FUSTA I MOBLE  
124 SISTEMES ELECTRòNICS  
125 SISTEMES ELECTROTèCNICS I AUTOMàTICS  
803 CULTURA CLàSSICA  
ANNEX V-b)  
COS DE PROFESSORS TèCNICS DE FORMACIó PROFESSIONAL (0591)  
Codi Especialitat  
201 CUINA I PASTISSERIA  
202 EQUIPS ELECTRòNICS  
203 ESTèTICA  
204 FABRICACIó I INSTAL·LACIó DE FUSTERIA I MOBLE  
205 INSTAL·LACIONS I MANTENIMENT D'EQUIPS TèRMICS I DE FLUIDS  
206 INSTAL·LACIONS ELECTROTèCNIQUES  
207 INSTAL·LACIONS I EQUIPS DE CRIA I CONREU   
208 LABORATORI  
209 MANTENIMENT DE VEHICLES  
210 MàQUINES, SERVEI I PRODUCCIó  
211 MECANITZADA I MANTENIMENT DE MàQUINES  
212 OFICINA DE PROJECTES DE CONSTRUCCIó  
213 OFICINA DE PROJECTES DE FABRICACIó MECàNICA  
214 OPERACIONS I EQUIPS D'ELABORACIó DE PRODUCTES ALIMENTARIS  
215 OPERACIONS DE PROCESSOS  
216 OPERACIONS DE PRODUCCIó AGRàRIA  
217 PATRONATGE I CONFECCIó  
218 PERRUQUERIA  
219 PROCEDIMENTS DE DIAGNòSTIC CLíNIC I ORTOPROTèSIC  
220 PROCEDIMENTS SANITARIS I ASSISTENCIALS  
221 PROCESSOS COMERCIALS  
222 PROCESSOS DE GESTIó ADMINISTRATIVA  
223 PRODUCCIó DE ARTS GRàFIQUES  
224 PRODUCCIó TèXTIL I TRACTAMENTS FISICOQUíMICS  
225 SERVEI A LA COMUNITAT  
226 SERVEI DE RESTAURACIó  
227 SISTEMES I APLICACIONS INFORMàTIQUES  
228 SOLDADURA  
229 TèCNIQUES I PROCEDIMENTS D'IMATGE I SO  
025 ACTIVITATS (CEIS)  
ANNEX V-c)  
COS DE PROFESSORS ESCOLES OFICIALES D'IDIOMES (0592)  
Codi Especialitat  
001 ALEMANY  
002 àRAB  
006 ESPANYOL PER A ESTRANGERS  
008 FRANCÉS  
011 INGLÉS  
012 ITALIà  
017 RUS  
018 VALENCIà  
ANNEX V-d)  
COS DE CATEDRàTICS DE MúSICA I ARTS ESCèNIQUES (0593)  
Codi Especialitat  
002 HARMONIA I MELODIA ACOMPANYADA  
003 ARPA  
005 DANSA CLàSSICA  
006 CANTO  
008 CLARINET  
010 COMPOSICIó I INSTRUMENTACIó  
013 CONJUNT CORAL I INSTRUMENTAL  
014 CONTRABAIX  
015 CONTRAPUNT I FUGA  
017 DANSA ESPANYOLA  
021 DIRECCIó DE CORS I CONJUNT CORAL  
023 DIRECCIó DE ORQUESTRA I CONJUNT INSTRUMENTAL  
024 DRAMATúRGIA  
028 ESTèTICA I Hª DE LA MúSICA, DE LA CULTURA I DE L'ART  
030 FAGOT  
032 FLAUTA TRAVESSERA  
035 GUITARRA  
043 INTERPRETACIó  
050 MúSICA DE CAMBRA  
051 MUSICOLOGIA  
052 OBOè  
054 òRGAN I CLAVECí  
055 ORTOFONIA I DICCIó  
057 PEDAGOGIA MUSICAL  
058 PERCUSSIó  
059 PIANO  
061 REPENTITZACIó, TRANSPOSICIó INSTRUMENTAL I ACOMPANYAMENT  
066 SAXOFON  
068 SOLFEIG I TEORIA DE LA MúSICA  
073 TROMBó-TUBA  
074 TROMPA  
075 TROMPETA  
077 VIOLA  
078 VIOLí  
079 VIOLONCEL  
ANNEX V-e)  
COS DE PROFESSORS DE MúSICA I ARTS ESCèNIQUES (0594)  
Codi Especialitat  
002 HARMONIA I MELODIA ACOMPANYADA  
003 BALLET CLàSSIC  
004 CANTO  
006 CARACTERITZACIó I INDUMENTàRIA  
007 CLARINET  
008 COMPOSICIó I INSTRUMENTACIó  
009 CONJUNT CORAL I INSTRUMENTAL  
010 CONTRABAIX  
013 DANSA ESPANYOLA  
019 ESTèTICA I Hª DE LA MúSICA, DE LA CULTURA I DE L'ART  
020 EXPRESSIó CORPORAL  
021 FAGOT  
023 FLAUTA TRAVESSERA  
026 GUITARRA  
027 GUITARRISTA ACOMPANYANT (FLAMENC)  
028 HISTORIA DE LA DANSA  
030 HISTORIA DE LA LITERATURA DRAMàTICA  
036 INTERPRETACIó  
039 MúSICA DE CAMBRA  
042 OBOè  
043 òRGAN  
044 ORTOFONIA I DICCIó  
045 PERCUSSIó  
046 PIANO  
048 PIANISTA ACOMPANYANT (CANT)  
050 REPENTITZACIó, TRANSPOSICIó INSTRUMENTAL I ACOMPANYAMENT  
052 SAXOFON  
053 SOLFEIG I TEORIA DE LA MúSICA  
055 TROMBó  
056 TROMBó-TUBA  
057 TROMPA  
058 TROMPETA  
059 TUBA  
060 VIOLA  
061 VIOLí  
063 VIOLONCEL  
064 PIANISTA ACOMPANYANT (INSTRUMENTS)  
065 PIANISTA ACOMPANYANT (DANSA)  
076 ESGRIMA  
077 EXPRESSIó MUSICAL  
ANNEX V-f)  
COS DE PROFESSORS DE ARTS PLàSTIQUES I DISSENY (0595)  
Codi Especialitat  
004 COMPOSICIó ORNAMENTAL I PROJECTES  
006 DRET USUAL I NOCIONS DE COMPTABILITAT I CORRESPONDèNCIA COMERCIAL  
009 DIBUIX ARTíSTIC  
010 DIBUIX LINEAL  
013 HISTORIA DE L'ART  
016 MATEMàTIQUES  
017 MATèRIES PRIMERES  
018 MODELAT I BUIDATGE  
023 QUíMICA APLICADA A LA CERàMICA  
028 SERIGRAFIA  
034 TèCNIQUES DE DISSENY GRáFICO  
037 TEORIA I PRàCTICA DEL DISSENY  
047 TECNOLOGIA LABORAL I INDUSTRIAL CERàMICA  
   
048 PREPARACIó I ELEMENTS CERàMICS  
049 ANàLISI QUíMICA APLICADA A LA CERàMICA  
052 DECORACIó ELEMENTAL CERàMICA  
054 PREPARACIó CERàMICA  
056 COLORIT CERàMICA  
057 CULTURA GENERAL CERàMICA  
066 ANàLISI DE FORMA I COLOR  
071 DISSENY INDUSTRIAL CERàMIC  
074 FOTOGRAFIA (ARTíSTICA)  
083 DISSENY ASSISTIT PER ORDINADOR  
ANNEX V-g)  
COS DE MESTRES DE TALLER DE ARTS PLàSTIQUES I DISSENY (0596)  
Codi Especialitat  
001 TERRISSERIA  
002 CATIFES  
006 CERàMICA ARTíSTICA  
007 COSTURA  
008 DECORACIó  
009 DECORACIó CERàMICA  
013 DIBUIX PUBLICITARI  
014 DISSENY INDUSTRIAL  
015 DISSENY FIGURINS  
016 DAURAT I POLICROMIA  
017 FUSTERIA  
019 ENQUADERNACIó  
021 ESMALTES   
027 FOTOGRAFIA ARTíSTICA  
031 FORNS (MAQUINàRIA CERàMICA)  
033 JOIERIA  
039 MANUFACTURA  
043 MODELISME I MAQUETISME  
044 MOTLLES I REPRODUCCIONS  
057 MODELISME INDUSTRIAL  
059 TALLA EN PEDRA  
060 TALLA DE PEDRA I FUSTA  
065 BUIDAT I MOLDEJAT  
066 VIDRIERES ARTíSTIQUES  
069 RESTAURACIó CERàMICA  
091 DIBUIXOS ANIMATS  
093 FIGURINS  
097 SERIGRAFIA   
098 MOLDEJAT I MUNTATGE PORCELLANA  
102 DECORACIó CERàMICA-REFLEX METàL·LIC  
104 TAQUIGRAFIA  
107 DISSENY GRàFIC ASSISTIT PER ORDINADOR  
108 REPRODUCCIó I IMPRESSIó